​ຫຸ້ນໃນສະຫະລັດ ຕົກລາຄາ ຢ່າງ​ໃຫຍ່ ຍ້ອນຄວາມເປັນຫ່ວງ ນຳເສດຖະກິດໃນຢູໂຣບ ແລະເອເຊຍ
ໃນການຊື້ຂາຍ ​ໃນວັນພຸດວານນີ້ ​ຫຸ້ນ DOW JONES ຕົກລາຄາຫຼາຍກວ່າ 450 ຈຸດ ກ່ອນທີ່ຈະກູ້ຄືນມາ​ໄດ້​ເລັກ​ນ້ອຍ ກ່ອນປິດການຊື້ຂາຍ.
ພວກນັກລົງທຶນພາກັນຫວັງວ່າ ລາຄາຫຸ້ນຂອງສະຫະລັດຈະກັບ ຄືນມາສູງຂຶ້ນຄືນ ໃນວັນພະຫັດມື້ນີ້ ຫຼັງຈາກທີ່ໄດ້ຕົກຕ່ຳລົງໃນ ມື້ວານນີ້ ຫຸ້ນໃນຕະຫຼາດຫຸ້ນສະຫະລັດໄດ້ຕົກຮວບລົງຢ່າງໃຫຍ່ ໃນການ ຊື້ຂາຍໃນວັນພຸດວານນີ້ ໂດຍທີ່ຫຸ້ນ DOW JONES ຕົກລາຄາ ຫຼາຍກວ່າ 450 ຈຸດ ກ່ອນທີ່ຈະກູ້ຄືນມາໄດ້ເລັກນ້ອຍ ກ່ອນປິດ ການຊື້ຂາຍ ໃນມື້ກ່ອນນັ້ນ ຫຸ້ນ DOW JONES ປິດລົງ ໃນລາຄາທີ່ຕ່ຳກ່ວາ ວັນຈັນ ປະມານ 1 ສ່ວນຮ້ອຍ ຫລັງຈາກທີ່ໄດ້ຕົກລົງ ເກືອບ 3 ສ່ວນຮ້ອຍ ໃນຕອນເຊົ້າ ການຕົກຕ່ຳລົງຂອງຕະຫຼາດຫຸ້ນ ໃນມື້ວານນີ້ ແມ່ນເປັນເທື່ອຫລ້າສຸດ ໃນການຕົກລາຄາຢ່າງຕໍ່ເນື່ອງຂອງຕະຫຼາດຫຸ້ນສະຫະລັດ ຊຶ່ງໄດ້ເຮັດໃຫ້ຫຸ້ນ S&P 500 ຕົກລາຄາໄປ ຫຼາຍກວ່າ 7 ສ່ວນຮ້ອຍ ແລະລົບຜົນກຳໄລທີ່ຕະຫຼາດຫຸ້ນສະຫະລັດໄດ້ຮັບມາ ເກືອບວ່າ ຕະຫຼອດປີນັ້ນ ນັກວິເຄາະກ່າວວ່າ ພວກນັກລົງທຶນພາກັນເປັນຫ່ວງ ນຳອັດຕາການຂະຫຍາຍຕົວ ຢ່າງເຊື່ອງຊ້າ ຢູ່ໃນຢູໂຣບແລະເອເຊຍ ແລະສະຖິຕິທີ່ສ້າງຄວາມຜິດຫວັງ ຂອງຍອດ ຂາຍຍ່ອຍ ແລະພາກສ່ວນການຜະລິດຂອງສະຫະລັດ